નારાયણરાવના વાલી તરીકે તેનો કાકો રાઘોબા યાને રઘુનાથરાવ વહીવટ ચલાવતો હતો. આર્થરે સૌથી પહેલાં તેની સાથે દોસ્તી કેળવવા માંડી. પેશ્વા હજુ પણ દખ્ખણમાં મૈસુર જીતવાનો મોહ છોડે તેમ નથી તેની ખાતરી થયા પછી તેણે ભારે ચૂપકીદીપૂર્વક દક્ષિણે કોંકણ તરફ પેશકદમી કરવા માંડી. કોંકણમાં સેનગઢમાં બ્રિટિશ ચોકી સ્થાપ્યા પછી પેશ્વાના ગઢ એવા પુણેમાં જ સેંધ મારી અને સતારા ફરતી સહ્યાદ્રીની ઘાટીઓમાં વેકેશન હાઉસના નામે અંગ્રેજિયતનો પગપેસારો કરવા માંડ્યો.